Friča Brīvzemnieka iela (Liepāja)

Friča Brīvzemnieka iela ir iela Liepājā, kas atrodas Vecliepājas apkaimē. Iela sākas krustojumā ar Vecā ostmalu un beidzas krustojumā ar Ludviķa ielu. Ielas garums ir aptuveni 750 metru un to sedz bruģis. Posms no Graudu ielas līdz Avotu ielai ir paredzēts gājējiem. Ielas apbūve pārsvarā sastāv no pirmskara mūra ēkām.

 Vēsture 
Ielas nosaukums vēsturiski bijis Juliannas iela (Julianen-Strasse). 3. numurā 18. gadsimtā atradies Komēdiju nams, savukārt 26. numurā līdz mūsdienām renovētā veidā saglabājies 1787. gadā celtais maiznieka Jāņa Klūges nams.Liepājas laukumu plānojums un telpiskā kompozīcija līdz pirmajam pasaules karam. Silvija Ozola Ielā ilgstoši darbojušās divas spiestuves: 6/8. numurā kopā ar čaulīšu fabriku un skārda spiestuvi atradās Augusta Ketena litogrāfijas iestāde, savukārt 40. numurā — sabiedrības "Vēstnesis" spiestuve. Ketena spiestuves vietā pēc Otrā pasaules kara izvietojās Valsts Liepājas šūšanas fabrika "Sprīdītis", savukārt kopš 2016. gada tai piegulošajā industriālajā kvartālā izvietojies radošais kvartāls "Juliannas pagalms". Ielas apbūve 1941. gada vācu uzlidojumos cieta minimāli; gāja bojā tikai apbūve abpus krustojumam ar Graudu ielu.

1940. gada aprīlī, līdz ar vairākām citām, Juliannas iela tika pārdēvēta. Tā ieguva latviešu publicista un dzejnieka Friča Brīvzemnieka vārdu.Kurzemes Vārds. 1940. gada 24. aprīļa numurs.

 Ielu savienojumi 
Friča Brīvzemnieka iela ir savienota ar šādām ielām:
 Vecā ostmala ("T" veida krustojums)
 Dzirnavu iela
 Putekļu iela ("T" veida krustojums)
 Vēžu iela ("T" veida krustojums)
 Jūras iela
 Jēkaba Dubelšteina iela
 Pasta iela
 Graudu iela
 Avotu iela
 Ludviķa iela ("T" veida krustojums)

 Skatīt arī 
 Vecliepāja

 Atsauces 

Kategorija:Ielas Vecliepājā